กฎกระทรวงกฎกระทรวงฉบับที่ ๓๓ (พ.ศ. ๒๕๓๔)ออกตามความในพระราชบัญญัติการขนส่งทางบกพ.ศ. ๒๕๒๒[๑] อาศัยอำนาจตามความในมาตรา ๗ มาตรา ๓๖ และมาตรา ๑๐๒ (๔)แห่งพระราชบัญญัติการขนส่งทางบก พ.ศ. ๒๕๒๒รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้ข้อ ๑ในการใช้รถทำการขนส่งผู้โดยสาร ผู้ได้รับใบอนุญาตประกอบการขนส่ง ประเภทการขนส่งประจำทางการขนส่งไม่ประจำทาง และการขนส่งระหว่างประเทศ ต้องปฏิบัติตามข้อกำหนดว่าด้วยความปลอกภัยของผู้โดยสารดังต่อไปนี้(๑) ไม่ใช้หรือยินยอมให้บุคคลต่อไปนี้ปฏิบัติหน้าที่ขับรถ(ก) บุคคลซึ่งมีใบอนุญาตเป็นผู้ขับรถไม่ตรงตามประเภทและชนิดของรถที่ใช้ทำการขนส่งหรือใบอนุญาตที่สิ้นอายุแล้ว(ข)ผู้ขับรถซึ่งปฏิบัติหน้าที่เกินชั่วโมงการทำงานตามที่กรมการขนส่งทางบกกำหนดและยังพักผ่อนไม่เพียงพอ(ค) ผู้ขับรถซึ่งเสพหรือเมาสุราหรือของมึนเมาอย่างอื่น(ง) ผู้ขับรถที่หย่อนความสามารถในการขับรถ(๒) จัดให้มีเครื่องหมายแสดงการห้ามสูบบุหรี่ตามที่กรมการขนส่งทางบกประกาศกำหนดที่มองเห็นได้ชัดเจนเว้นแต่ในกรณีที่รถนั้นได้จัดให้มีบริเวณที่นั่งผู้โดยสารที่อาจสูบบุหรี่ได้ด้วยให้มีเครื่องหมายแสดงการห้ามสูบบุหรี่ไว้เฉพาะบริเวณที่นั่งผู้โดยสารซึ่งห้ามการสูบบุหรี่(๓) จัดให้มีคำเตือนมิให้ขึ้นหรือลงรถนอกบริเวณที่ที่มีเครื่องหมายหยุดรถในบริเวณที่มองเห็นได้ชัดเจนที่ตัวรถด้านนอกและภายในตัวรถ(๔) จัดให้มีที่สำหรับติดชื่อตัว ชื่อสกุลและเลขที่ใบอนุญาตเป็นผู้ขับรถ ที่เห็นได้ชัดเจนภายในตัวรถด้านหน้า(๕) จัดให้มีเครื่องหมายหรือสัญญาณที่จะต้องแสดงเมื่อจำเป็นต้องจอดรถอยู่ในทางเดินรถเนื่องจากเครื่องยนต์หรือเครื่องอุปกรณ์ของรถขัดข้องตามกฎหมายว่าด้วยการจราจรทางบกทั้งนี้ เว้นแต่เป็นผู้ได้รับใบอนุญาตประกอบการขนส่งประเภทการขนส่งประจำทางในเส้นทางหมวด๑สำหรับผู้ได้รับใบอนุญาตประกอบการขนส่งประเภทการขนส่งโดยรถขนาดเล็กและการขนส่งส่วนบุคคลให้ปฏิบัติตามข้อกำหนดว่าด้วยความปลอดภัยของผู้โดยสารเฉพาะ (๑) และ (๕)ข้อ ๒ในขณะปฏิบัติหน้าที่ผู้ได้รับใบอนุญาตปฏิบัติหน้าที่เป็นผู้ประจำรถต้องปฏิบัติตามข้อกำหนดว่าด้วยความปลอดภัยในการขนส่งดังต่อไปนี้(๑) ผู้ได้รับใบอนุญาตปฏิบัติหน้าที่เป็นผู้ประจำรถในการขนส่งผู้โดยสารในประเภทการขนส่งประจำทาง การขนส่งไม่ประจำทางการขนส่งโดยรถขนาดเล็ก และการขนส่งระหว่างประเทศ ต้อง(ก) ดูแลผู้โดยสารให้ปฏิบัติตามข้อกำหนดว่าด้วยความปลอดภัยและความสงบเรียบร้อยในระหว่างการโดยสาร(ข)ดูแลให้ผู้โดยสารวางสัมภาระในตำแหน่งที่ไม่กีดขวางทางขึ้นลงหรือทางเดินภายในตัวรถ และไม่อยู่ในตำแหน่งที่จะเป็นอันตรายต่อผู้โดยสารอื่นหรือผู้อื่น(ค)ดูแลให้ผู้โดยสารได้รับความปลอดภัยตลอดเวลาที่อยู่ในระหว่างการโดยสาร และในกรณีที่เกิดอุบัติภัยใดๆ ขึ้นในระหว่างทำการขนส่งจะต้องช่วยเหลือหรือจัดให้ผู้โดยสารพ้นจากอุบัติภัยนั้นก่อน(ง) ไม่ละทิ้งหน้าที่โดยไม่มีเหตุอันควร(จ) ไม่ยื่นมือ แขนหรือส่วนใดส่วนหนึ่งของร่างกายออกนอกตัวรถ เว้นแต่เป็นการกระทำเพื่อให้สัญญาณตามกฎหมายว่าด้วยการจราจรทางบก(ฉ) ไม่นำสิ่งของใด ๆที่มีกลิ่นรุนแรงที่ก่อความรำคาญต่อผู้โดยสารขึ้นบนรถ เว้นแต่จะได้จัดเก็บให้มิดชิดโดยปราศจากกลิ่นนั้น(ช) ไม่นำดอกไม้เพลิง วัตถุระเบิด วัตถุกัดกร่อนขึ้นบนรถ(ซ) ไม่ถ่ายหรือทิ้งสิ่งหนึ่งสิ่งใดลงบนรถเว้นแต่เป็นการถ่ายหรือทิ้งในบริเวณที่จัดไว้เป็นที่ถ่ายหรือทิ้งโดยเฉพาะ(๒) ผู้ได้รับใบอนุญาตเป็นผู้ขับรถในการขนส่งในประเภทการขนส่งประจำทาง การขนส่งไม่ประจำทาง การขนส่งโดยรถขนาดเล็กการขนส่งส่วนบุคคล และการขนส่งระหว่างประเทศ ต้องบันทึกรายการต่าง ๆ ในสมุดประจำรถ(๓) ผู้ได้รับใบอนุญาตเป็นนายตรวจในการขนส่งผู้โดยสารในประเภทการขนส่งประจำทาง การขนส่งไม่ประจำทางการขนส่งโดยรถขนาดเล็ก และการขนส่งระหว่างประเทศ ต้องไม่สูบบุหรี่หรือสิ่งที่มีลักษณะทำนองเดียวกันในขณะปฏิบัติหน้าที่ให้ไว้ ณ วันที่ ๑๔ มิถุนายน พ.ศ. ๒๕๓๔นุกูล ประจวบเหมาะรัฐมนตรีว่าการกระทรวงคมนาคมหมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากมาตรา ๓๖แห่งพระราชบัญญัติการขนส่งทางบก พ.ศ. ๒๕๒๒บัญญัติว่าผู้ได้รับใบอนุญาตประกอบการขนส่งต้องปฏิบัติตามข้อกำหนดว่าด้วยความปลอดภัยของผู้โดยสารตามที่กำหนดในกฎกระทรวงและมาตรา ๑๐๒ (๔) แห่งพระราชบัญญัติการขนส่งทางบก พ.ศ. ๒๕๒๒บัญญัติว่าในขณะปฏิบัติหน้าที่ ผู้ได้รับใบอนุญาตปฏิบัติหน้าที่เป็นผู้ประจำรถต้องปฏิบัติตามข้อกำหนดว่าด้วยความปลอดภัยในการขนส่งตามที่กำหนดในกฎกระทรวง ดังนั้น เพื่อความปลอดภัยของผู้โดยสารและความปลอดภัยในการขนส่งสมควรกำหนดข้อกำหนดดังกล่าวขึ้น จึงจำเป็นต้องออกกฎกระทรวงนี้โชติกานต์/ปรับปรุง๒๐ มกราคม ๒๕๕๙[๑] ราชกิจจานุเบกษาเล่ม ๑๐๘/ตอนที่ ๑๑๖/หน้า ๔๔๒/๒ กรกฎาคม ๒๕๓๔